***ПРИЛОГ БР. 3***

На основу члана 11.,141. и 490. Закона о привредним друштвима („Службени гласник РС“ број 36/2011, 99/2011, 83/2014 (други закон), 5/2015 и 44/2018), в.д. директора привредног друштва Предузеће за производњу и промет Индустрија меса Матијевић друштво са ограниченом одговорношћу Нови Сад, са седиштем у Новом Саду, Руменачки пут 86, матични број: 08588759, ПИБ: 100276831, Бранка Грубор, са Цвијетином Божићем као заступником Друштва - супотписником, дана 10.12.2018. године утврђују следећи:

**ПРЕДЛОГ**

**ОСНИВАЧКОГ АКТА ДРУШТВА СА ОГРАНИЧЕНОМ ОДГОВОРНОШЋУ**

**MPZ AGRAR DVA DOO NOVI SAD**

**Члан 1.**

Овим Уговором се уређује:

* лично име и пребивалиште, односно пословно име и седиште чланова друштва;
* пословно име и седиште друштва;
* претежна делатност друштва;
* укупан износ основног капитала друштва;
* износ новчаног улога, односно новчану вредност и опис неновчаног улога сваког члана друштва
* време уплате новчаног улога, односно уношење неновчаног улога;
* удео сваког члана друштва у укупном основном капиталу изражен у процентима;
* врста и надлежности органа друштва;
* заступање друштва;
* трајање и престанак друштва;
* остала питања.

**ПОСЛОВНО ИМЕ**

**Члан 2.**

Пословно име друштва гласи:

**MPZ AGRAR DVA DRUŠTVO SA OGRANIČENOM ODGOVORNOŠĆU NOVI SAD**

Скраћено пословно име Друштва гласи:

**MPZ AGRAR DVA DOO**

**СЕДИШТЕ**

**Члан 3.**

Седиште Друштва је на следећој адреси:

**Нови Сад, Руменачки пут бр. 86**

**ДЕЛАТНОСТ ДРУШТВА**

**Члан 4.**

Претежна делатност Друштвa је:

**0111 – гајење жита (осим пиринча), легуминоза и житарица**

Друштво може обављати све законом дозвољене делатности, а делатности за које је прописано претходно прибављање одобрења, сагласности или другог акта државног органа, само по добијању тог одобрења, сагласности или другог акта државног органа.

Друштво може да обавља спољнотрговински промет и да врши спољнотрговинске услуге.

Одлуку о промени претежне делатности доноси Скупштина Друштва.

**ОСНОВНИ КАПИТАЛ ДРУШТВА**

**Члан 5.**

**Укупан основни капитал Друштва износи 10.000,00 динара (словима:десетхиљада динара).**

Укупан **уписани новчани** део основног капитала Друштва износи:

10.000,00 динара (словима : десетхиљада динара)

Укупан **уплаћени новчани** део основног капитала Друштва износи:

10.000,00 динара (словима : десетхиљада динара).

**ПОВЕЋАЊЕ И СМАЊЕЊЕ ОСНОВНОГ КАПИТАЛА, ДОДАТНИ УЛОГ**

**Члан 6.**

Основни капитал Друштва може се одлуком Скупштине повећати новим улозима Чланова, претварањем резерви или добити Друштва у основни капитал, претварањем потраживања према Друштву у основни капитал, статусним променама које имају за последицу повећање основног капитала и претварањем додатних уплата Чланова у основни капитал.

Основни капитал Друштва може се смањити одлуком Скупштине Друштва, али не испод законом прописаног минимума основног капитала.

Чланови Друштва могу донети одлуку да изврше додатне уплате у Друштво. Додатне уплате могу се вратити Члановима само ако нису неопходне за покриће губитака Друштва или за намирење поверилаца Друштва.

**ЧЛАНОВИ ДРУШТВА**

**Члан 7.**

Чланови Друштва су:

1. **Петар Матијевић**, ЈМБГ 0501953330031 , из Новог Сада, Футошка 93

са уписаним новчаним улогом који износи: 7.000,00 динара (словима : седамхиљада динара),

са уплаћеним новчаним улогом који износи: 7.000,00 динара (словима : седамхиљада динара),

**а што износи 70 % удела у укупном капиталу друштва и**

2 **Зора Матијевић**, ЈМБГ 1205956335145, из Новог Сада, Футошка 93

са уписаним новчаним улогом који износи: 3.000,00 динара (словима : трихиљаде динара),

са уплаћеним новчаним улогом који износи: 3.000,00 динара(словима: трихиљаде динара),

**а што износи 30 % удела у укупном капиталу друштва.**

**Члан 8.**

Члан Друштва по основу удела има право гласа у Скупштини, право на учешће у добити Друштва, право на учешће у ликвидационом остатку и друга права предвиђена Законом. Права Члана Друштва сразмерна су вредности његовог улога у основном капиталу Друштва.

Члан Друштва може дати свој удео у залогу за обезбеђење кредита или друге своје обавезе или обавезе Друштва или трећег лица.

**Члан 9.**

Члан Друштва не одговара за обавезе Друштва, осим у случајевима, ''пробијања правне личности'', односно злоупотреба правила о ограниченој одговорности, и то:

1. ако члан употреби Друштво за постизање циља који му је иначе забрањен,
2. ако члан користи имовину Друштва или њоме располаже као да је његова лична имовина,
3. ако користи Друштво или његову имовину у циљу оштећења поверилаца Друштва,
4. ако ради стицања користи за себе или трећа лица умањи имовину Друштва, иако је знао или је морао знати да Друштво неће моћи да извршава своје обавезе.

**ОРГАНИ ДРУШТВА**

**Члан 10.**

Управљање друштвом је организовано као једнодомно. Органи Друштва су скупштина и директор.

Друштво може имати и друге заступнике или прокуристе, који могу заступати односно представљати Друштво у складу са овлашћењима дефинисаним у овом Оснивачком акту и/или одговарајућој Одлуци о именовању или другим одлукама Скупштине.

**СКУПШТИНА**

**Члан 11.**

Скупштину чине сви чланови друштва. Сваки члан друштва има право гласа у скупштини сразмерно учешћу његовог удела у основном капиталу друштва.

**Делокруг скупштине**

**Члан 12.**

Скупштина друштва одлучује о следећим питањима:

1. доноси измене оснивачког акта ;
2. усваја финансијске извештаје, као и извештаје ревизора ако су финансијски извештаји били предмет ревизије;
3. надзире рад директора и усваја извештаје директора, ако је управљање друштвом једнодомо;
4. одлучује о расподели добити и начину покрића губитака, укључујући и одређивање дана стицања права на учешће у добити и дана исплате учешћа у добити члановима друштва;
5. именује и разрешава директора Друштва и остале заступнике Друштва, утврђује степен њихових овлашћења, односно степен ограничења овлашћења, те утврђује накнаду за њихов рад и начела за утврђивање те накнаде, ако је управљање друштвом једнодомно;
6. именује ревизора и утврђује накнаду за његв рад ;
7. одлучује о покретању поступка ликвидације, као и о подношењу предлога за покретање стечајног поступка од стране друштва;
8. именује ликвидационог управника и усваја ликвидационе билансе и извештаје ликвидационог управника;
9. одлучује о стицању сопстевених удела;
10. одлучује о обавезама чланова друштва на додатне уплате и о враћању тих уплата;
11. одлучује о захтеву за иступање члана друштва;
12. одлучује о искључењу члана друштва из разлога неплаћања, односно неуношења уписаног улога;
13. одлучује о покетању спора за искључење члана друштва;
14. одлучује о повлачењу и поништењу удела;
15. даје прокуру;
16. одлучује о покретању поступка и давању пуномоћја за заступање друштва у спору са прокуристом, као и у спору са директором, ако је управљање друштвом једнодомно,
17. одлучује о покретању поступка и давању пуномоћја за заступање друштва у спору против члана друштва;
18. одобрава уговор о приступању новог члана и даје сагласност на пренос удела трећем лицу,
19. одлучује о статусним променама и променама правне форме;
20. даје одобрење на правне послове у којима постоји лични интерес;
21. даје сагласност на стицање, продају, давање у заку, залагање или друго располагање имовином велике вредности;
22. доноси пословник о свом раду;
23. врши друге послове и одлучује о другим питањима у складу са Законом о привредним друштвима.

**Сазивање скупштине и начин одлучивања**

**Члан 13.**

Редовна седница Скупштине Друштва одржава се једном годишње, најкасније у року од шест месеци од завршетка пословне године. Рок за сазивање редовне седнице је најмање 8 (осам) дана пре дана одржавања седнице.

Ванредна седница Скупштине одржава се по потреби, као и када је то одређено Законом. Рок за сазивање је најмање 8 (осам) дана пре дана одржавања седнице.

У случају да се приликом израде годишњих или других финансијских извештаја које Друштво израђује у складу са Законом утврди да Друштво послује са губитком услед којег је вредност нето имовине Друштва постала мања од 50% основног капитала Друштва, ванредна седница скупштине се обавезно сазива, а у позиву за ту седницу мора бити наведен разлог сазивања те седнице, као и предлог дневног реда који мора да садржи предлог одлуке о ликвидацији Друштва, односно предлог одлуке о другим мерама које је потребно предузети када наступи ситуација због које је седница Скупштине Друштва и сазвана.

Седнице Скупштине Друштва сазива Директор Друштва или Члан Друштва. Место одржавања Скупштине је седиште Друштва, ако чланови Друштва не одлуче другачије. Седница Скупштине се сазива писменим позивом који се упућује сваком Члану Друштва на адресу која се води у евиденцији Друштва, препорученом поштом. Позив упућен препорученом поштом ће бити прослеђен и е-маилом.

Седница Скупштине Друштва се може одржати у свако време и без сазивања ако јој присуствују сви чланови Друштва. Скупштина Друштва може бити одржана и посредством конференцијског разговора, као и употребом друге аудио и видео комуникационе опреме.

Свака одлука у оквиру надлежности Скупштине Друштва може се донети и ван седнице, под условом да је потписана од стране свих Чланова Друштва.

Седницама Скупштине председава Председник Скупштине, а дужан је да присуствује и Директор, ако га чланови Друштва благовремено позову.

Скупштина доноси одлуке обичном већином гласова присутних чланова који имају право гласа по одређеном питању.

Скупштина одлучује већином од две трећине од укупног броја гласова свих чланова друштва о:

1. повећању или смањењу основног капитала;
2. статусним променама и променама правне форме;
3. доношењу одлуке о ликвидацији друштва или подношењу предлога за покретање стечаја;
4. расподели добити и начину покрића губитка;
5. стицању сопствених удела друштва.

Скупштина већином од две трећине од укупног броја гласова свих чланова одлучује о обавези чланова на додатне уплате, као и о враћању тих уплата.

**ДИРЕКТОР И ЗАСТУПАЊЕ**

**Члан 14.**

Друштво има једног или више Директора, које именује и разрешава Скупштина Друштва.

Директор заступа Друштво уз ограничење својих овлашћења утврђених овим Оснивачким актом и законом.

Лице именовано за директора Друштва може да обавља функцију директора и без заснивања радног односа у Друштву, у складу са законом.

Број директора одређује се одлуком Скупштине и региструје се у складу са законом о регистрацији.

**Члан 15.**

Директор води послове Друштва у складу са овлашћењима и ограничењима овлашћења која су одређена у овом Оснивачком акту, одговарајућом одлуком о именовању директора или другом одлуком Скупштине. Директор обавља све послове који нису у надлежности Скупштине, а нарочито је надлежан да обавља следеће послове:

1) заступање Друштва и вођење послова Друштва у складу са законом и овим Оснивачким актом;

2) утврђивање предлога пословног плана Друштва;

3) сазивање седница Скупштине Друштва и утврђивање предлога дневног реда;

4) спровођење одлука Скупштине Друштва;

5) закључење уговора о кредиту или зајму уз претходну сагласност Скупштине;

6) доношење одлука и аката о заснивању и престанку радног односа, доношење акта о систематизацији и правилника о раду и осталих одлуке о радно-правном статусу запослених у Друштву;

7) вођење евиденције о свим донетим одлукама Скупштине, у коју Чланови могу извршити увид и вођење евиденције о Члановима;

8) предлагање Скупштини општих аката, односно доношење оних општих аката које по закону не доноси Скупштина,

9) састављање годишњих финансијских извештаја Друштва и осталих извештаја у складу са Законом и овим Оснивачким актом;

10) вршење свих других послова и одлучивање о другим питањима, у складу са овим Оснивачким актом и законом.

Друштво, поред директора, може имати и прокуристе, као и друге (остале) заступнике Друштва уколико се за то укаже потреба, а које именује и разрешава Скупштина Друштва (“други заступници Друштва”).

**Члан 16.**

За директора друштва именује се:

 **ЖЕЉКО РАДАНОВИЋ, ЈМБГ: 2005968310606**

Утврђује се обим заступничких овлашћења у унутрашњем и спољнотрговинском промету, тако што се установљава ограничење овлашћења директора, које се састоји у обавези заједничког потписивања уговора чија је вредност већа од 20.000, ЕУР са најмање једним супотписом заступника друштва - Цвјетин Божића и Бранке Грубор.

За остале заступнике Друштва именију се:

 **Бранка Грубор, јмбг:0411962845010,**

уз ограничење овлашћења са супотписом другог заступника Друштва.

**Цвијетин Божић, јмбг:1703958193828,**

уз ограничење овлашћења са супотписом другог заступника Друштва.

**Члан 17.**

Директор и други заступници Друштва дужни су да поштују и поступају у складу са ограничењима утврђеним овим Оснивачким актом и свим другим евентуалним ограничењима и налозима утврђеним одлуком Скупштине, пуномоћјем или другим одговарајућим општим актом Друштва, а у супротном одговарају за штету коју нанесу Друштву прекорачењем граница својих овлашћења.

Директор и други заступници Друштва су дужни да о постојању личног интереса (или интереса са њим повезаног лица у смислу члана 62. Закона (повезано лице) у правном послу који Друштво закључује, односно правној радњи коју Друштво предузима обавесте Чланове Друштва ради прибављања одобрења.

Директор и други заступници Друштва је дужан су дужни да:

(а) не користе у свом интересу или у интересу својих повезаних лица имовину Друштва нити информације добијене током пословања Друштва, а које иначе нису јавно доступне;

(б) не злоупотребе свој положај у Друштву у свом интересу или у интересу својих повезаних лица;

(в) чувају пословну тајну Друштва, у складу са законом и одговарајућим актом Друштва, и то две (2) године након престанка ангажовања у Друштву.

**Забрана конкуренције**. Директор и други Заступници Друштва не могу без прибављеног одобрења у складу са чланом 66. Закона:

(а) имати својство лица из члана 61. став 1. тач. 1) до 4) Закона у другом друштву које има исти или сличан предмет пословања (у даљем тексту: конкурентско друштво);

(б) бити предузетник који има исти или сличан предмет пословања,

(в) бити запослен у конкурентском друштву;

(г) бити на други начин ангажован у конкурентском друштву,

(д) бити члан или оснивач у другом правном лицу које има исти или сличан предмет пословања.

Забрана конкуренције се не односи на друштва која припадају истим групама којима припада и Члан Друштва.

**Члан 18.**

Друштво се оснива на неодређено време.

Друштво престаје да постоји брисањем из регистра привредних субјеката у случајевима предвиђеним законом.

**Члан 19.**

Измене овог Акта врше се у писаној форми.

Законски заступник друштва је у обавези да након сваке измене оснивачког акта сачини и потпише пречишћени текст докумената.

Измене оснивачког акта, након сваке такве измене, региструју се у складу са законом о регистрацији.

**Члан 20.**

Потписи Чланова на изменама Оснивачког акта Друштва се не оверавају.

На питања која нису регулисана овим Оснивачким актом примењују се одредбе Закона о привредним друштвима.

Овај Акт састављен је у пет (5) истоветних примерака, од којих је један (1) намењен органу овере, један (1) за поступак регистрације, а три (3) за потребе Друштва.

**У Новом Саду, дана 10.12.2018. године**

 **В.Д. ДИРЕКТОРА**

 \_\_\_\_\_\_\_\_\_\_\_\_\_\_\_\_\_\_

 Бранка Грубор

 \_\_\_\_\_\_\_\_\_\_\_\_\_\_\_\_\_\_

 заступник Цвијетин Божић